CELEX: 32005R0635
Language: hu
Date: 2005-04-26 00:00:00
Title: A Bizottság 635/2005/EK rendelete (2005. április 26.) egyes árucikkeknek a Kombinált Nómenklatúra szerinti besorolásáról

27.4.2005   
            
            
               HU
            
            
               Az Európai Unió Hivatalos Lapja
            
            
               L 106/10
            
         
      A BIZOTTSÁG 635/2005/EK RENDELETE
   
   (2005. április 26.)
   egyes árucikkeknek a Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében felsorolt árucikkek besorolására vonatkozó intézkedéseket kell elfogadni.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezésének általános szabályait. Ezeket a szabályokat kell alkalmazni minden egyéb nómenklatúrához is, amely részben vagy egészben azon alapul, vagy amely bármely további albontással egészíti azt ki, és amelyet különleges közösségi rendelkezések hoznak létre az áruk kereskedelmével kapcsolatos tarifális és egyéb intézkedések alkalmazására való tekintettel.
            
         
               (3)
            
            
               Az említett általános szabályoknak megfelelően az e rendelet mellékletében található táblázat 1. oszlopában megnevezett árucikkeket a 3. oszlopban olvasható indokok alapján a 2. oszlopban szereplő KN-kódok alá kell besorolni.
            
         
               (4)
            
            
               Indokolt elrendelni, hogy a tagállamok vámhatóságai által a Kombinált Nómenklatúrában szereplő árucikkek besorolása tekintetében kiadott olyan kötelező érvényű tarifális felvilágosításra, amely nem felel meg e rendeletnek, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése alapján a jogosult három hónapig hivatkozhasson.
            
         
               (5)
            
            
               Az e rendeletben előírt rendelkezések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A mellékletben található táblázat 1. oszlopában megnevezett árucikkeket a Kombinált Nómenklatúrán belül a táblázat 2. oszlopában jelölt KN-kódok alá kell besorolni.
   2. cikk
   A tagállamok vámhatóságai által kibocsátott olyan kötelező érvényű tarifális felvilágosításra, amely nem felel meg e rendeletnek, a 2913/92/EGK rendelet 12. cikkének (6) bekezdése alapján a felvilágosítás három hónapig lehet hivatkozni.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. április 26-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 493/2005/EK rendelettel (HL L 82., 2005.3.31., 1. o).
   
      (2)  HL L 302., 1992.10.19., 1. o. A legutóbb a 2003-as csatlakozási okmánnyal módosított rendelet.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indoklás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Búzalisztből készült, előfőzött, szárított tésztából (kb. 80 g) és fűszerekből (kb. 11 g) álló termék.
                              A termék a kiskereskedelmi forgalom számára 250 ml űrtartalmú habosított polisztirol edényben kerül kiszerelésre, amely tésztát és egy kis tasak fűszert tartalmaz.
                              A csomagolásra nyomtatott útmutatás szerint a forró vizet (max. 200 ml) és a fűszereket hozzá kell adni az edényben lévő tésztához és a tészta 3 perc múlva fogyasztható.
                              (Lásd a fényképet) (1)
                              
                           
                        
               
                  1902 30 10
               
               
                  A besorolást a Kombinált Nómenklatúra értelmezésére szolgáló 1., 3b. és 6. általános értelmezési szabálya, valamint és az 1902, 1902 30 és 1902 30 10 KN-kód szövegezése határozza meg.
                  A termék készleteként jelenik meg, amelynek összetevőit kiskereskedelmi forgalomba bocsátották. A termék alapvető lényeges jellemzőjét a tészta adja, mivel tekintettel annak nagy arányára van benne jelen.
                  A terméket nem lehet sorolható a 2104 alszám alá, mivel az edénybe töltött víz mennyisége nem elegendő leves vagy húsleves készítéséhez, hanem annak tésztaétel jellegét biztosítja.
               
            
                  
                              2.
                           
                           
                              Vizelethajtó/vesebántalmak elleni tea a kiskereskedelmi forgalom számára filterben kiszerelve.
                              A címke a következő információkat tartalmazza:
                              
                                          1)
                                       
                                       
                                          Egy filter összetétele (1,8 gramm):
                                          Gyógyhatású összetevők:
                                          
                                                      —
                                                   
                                                   
                                                      zsurló
                                                   
                                                   
                                                      0,47 g
                                                   
                                                
                                                      —
                                                   
                                                   
                                                      nyírfalevél
                                                   
                                                   
                                                      0,45 g
                                                   
                                                
                                                      —
                                                   
                                                   
                                                      aranyvessző
                                                   
                                                   
                                                      0,38 g
                                                   
                                                
                                                      —
                                                   
                                                   
                                                      tövises iglicegyökér
                                                   
                                                   
                                                      0,20 g
                                                   
                                                Egyéb összetevők:
                                          csipkebogyóhéj, búzaviráglevél, borsmentalevél, körömvirág, édesgyökér.
                                       
                                    
                                          2)
                                       
                                       
                                          Adagolás és felhasználási mód:
                                          Öntsön egy csésze (hozzávetőlegesen 150 ml) forró vizet a teafilterre, fedje le, majd hagyja kioldódni kb. 15 percig, és ezután távolítsa el a teafiltert. Amennyiben másként nem rendelik, étkezések között, naponta 3–4 alkalommal egy csésze frissen főzött tea fogyasztandó.
                                       
                                    
                                          3)
                                       
                                       
                                          Alkalmazási javaslat:
                                          Vese- vagy hólyaghurut esetén a vizelet mennyiségének növelésére, valamint vesekő kialakulásának megelőzésére.
                                       
                                    
                        
               
                  2106 90 92
               
               
                  A besorolást a Kombinált Nómenklatúra 1. és 6. általános értelmezési szabálya, a 30. árucsoporthoz tartozó kiegészítő megjegyzések 1. pontja, a 2106, 2106 90 és 2106 90 92 KN-kódok és a 30. árucsoporthoz tartozó KN-magyarázat szövege határozza meg.
                  Lásd továbbá a 2106 vtsz.-hez tartozó HR-magyarázat (14) bekezdését és a 30. árucsoporthoz tartozó KN-magyarázatot.
                  Sem a használati utasítás, sem a csomagolás nem tartalmaz adatot a hatóanyag(ok) típusát és összetételét illetően. Az kizárólag a felhasznált növények vagy növényrészek mennyiségét és típusát említi. A 30. árucsoporthoz tartozó kiegészítő megjegyzések 1. b) pontjában meghatározott feltételeknek ezért nem felel meg.
               
            
         
      
         (1)  A fénykép kizárólag tájékoztató jellegű.